## Pravilnik o ustrojstvu i načinu rada Republičkog fonda socijalne zaštite

### NN 59/1991 (14.11.1991.), Pravilnik o ustrojstvu i načinu rada Republičkog fonda socijalne zaštite

# MINISTARSTVO RADA, SOCIJALNE SKRBI I OBITELJI

Na osnovi članka 107. Zakona o socijalnoj zaštiti ("Narodne novine",
br.10/91 - pročišćeni tekst i 19/91.) ministar rada, socijalne skrbi i
obitelji donosi

## PRAVILNIK

### o ustrojstvu i načinu rada Republičkog fonda socijalne zaštite

I. OPĆE ODREDBE

Članak 1.

Republički fond socijalne zaštite (u daljnjem tekstu:

Fond) osnovan je Zakonom o izmjenama i dopunama Zakona o socijalnoj
zaštiti ("Narodne novine", br. 42/90.) radi ostvarivanja Ustavom
i zakonom zajamčenih prava i utvrđenih potreba i interesa Republike Hrvatske
u području socijalne zaštite i obavljanja poslova utvrđenih zakonom i propisom
ministra rada, socijalne skrbi i obitelji.

Članak 2.

Naziv Fonda je: Republički fond socijalne zaštite. Sjedište Fonda je
u Zagrebu, Prilaz Gjure Deželića 7.

Članak 3.

Fondom rukovodi i zastupa ga direktor.

Fond mogu zastupati iznimno i rukovodeći radnici Fonda na osnovi i u
granicama ovlasti koje odredi direktor.

Članak 4.

U pravnom prometu Fond odgovara za preuzete obveze sredstvima kojima
raspolaže (potpuna odgovornost)

Članak 5.

Fond ima pečat i štampilju.

Pečat Fonda sadrži grb Republike Hrvatske i naziv Fonda, "Republički
Fond socijalne zaštite".

II. POSLOVI I USTROJSTVO FONDA

Članak 6.

Fond je samostalan u obavljanju poslova u granicama ovlasti utvrđenih
zakonom i propisom ministra rada, socijalne skrbi i obitelji, a za svoj
rad odgovara Ministarstvu rada, socijalne skrbi i obitelji.

Članak 7.

U okviru Fonda kao jedinstvene organizacije obavljaju se poslovi Fonda
i poslovi centra za socijalni rad utvrđeni zakonom i propisom ministra
rada, socijalne skrbi i obitelji.

Članak 8.

Fond, u okviru ovlasti utvrđenih Zakonom o socijalnoj zaštiti :

1. donosi godišnji program zadovoljavanja pojedinih potreba u socijalnoj
zaštiti, utvrđuje način zadovoljavanja tih potreba i određuje organizacije
socijalne zaštite i druge oblike organiziranja obavljanja djelatnosti socijalne
zaštite, koji će ih pružanjem usluga i na drugi način zadovoljavati;

2. donosi godišnji plan potrebnih sredstava za ostvarivanje prava i
zadovoljavanja potreba i interesa u oblasti socijalne zaštite;

3. donosi godišnji financijski plan;

4. utvrđuje cijene usluga socijalne zaštite;

5. utvrđuje standarde i normative usluga socijalne zaštite;

6. utvrđuje jedinstvenu nomenklaturu i klasifikaciju

usluga socijalne zaštite;

7. zaključuje ugovore s organizacijama socijalne zaštite i drugim oblicima
organiziranj,a obavljanja djelatnosti socijalne zaštite u svrhu provođenja
programka zadovoljavanja pojedinih potreba u socijalnoj zaštiti;

8. utvrduje periodične obračune i donosi zaključni račun;

9. predlaže ukidanje organizacija socijalne zaštite;

l0. kontrolira ispravnost podataka koje mu organizacije socijalne zaštite
dostavljaju i vode u svojim knjigovodstvenim i drugim evidencijama od značaja
za njihove međusobne odnose te zakonitost i pravilnost ostvarivanja i korištenja
sredstava doznačenih organizacijama socijalne zaštite za izvršenje programa
socijalne zaštite;

11. kontrollra poslovanje osoba koje samostalno osobnim radom obavljaju
djelatnost socijalne zaštite kao i drugih oblika organiziranja obavljanja
djelatnosti socijalne zaštite, kada ostvaruju sredstva u okviru Fonda;

12. podnosi izvješće o svom radu Ministarstvu rada, socijalne skrbi
i obitelji i Vladi Republike Hrvatske o provođenju zadovoljavanja potreba
u području socijalne zaštite i ostvarivanju prava korisnika socijalne zaštite,
o sredstvima i rashodima za područje Republike i područja općina;

13. raspolaže sredstvima za investicije i investicijsko održavanje,
prati i kontrolira namjensko korištenje sredstava, te predlaže poduzimanje
mjera za efikasnije i racionalnije korištenje tih sredstava;

14. obavlja i druge poslove utvrđene zakonom i propisom ministra rada,
socijalne skrbi i obitelji.

Članak 9.

Poslove u sklopu ovlasti organa starateljstva i drugih javnih ovlasti
te druge poslove u svezi sa zadovoljavanjem potreba u socijalnoj zaštiti
utvrđenih zakonom i odlukom ministra rada, socijalne skrbi i obitelji obavljaju
centri za socijalni rad općina odnosno grada Zagreba kao podružnice Fonda
(u daljnjem tekstu: centar).

Centar u obavljanju poslova iz stavka 1. ovoga članka osobito:

1. djeluje na otkrivanju uzroka i stanja socijalno-zaštitnih potreba;

2. primjenjuje i provodi odgovarajuće oblike socijalne zaštite i neposredno
pruža usluge socijalne zaštite;

3. rješava u prvom stupnju o zahtjevima za ostvarivanje socijalne zaštite;

4. vodi evidenciju i prikuplja dokumentaciju o korisnicima socijalne
zaštite, primijenjenim oblicima socijalne zaštite i utrošenim materijalnim
sredstvima, izrađuje i podnosi izvješća nadležnim organima,

5. potiče, organizira i koordinira aktivnosti društvenih nositelja,
socijalno-zaštitnih funkcija na području općine u provođenju socijalne
zaštite;

6. sudjeluje u aktivnostima kojima se utječe na sprečavanje i suzbijanje
socijalnih problema, koordinira socijalno-zaštitne aktivnosti u općini
i pruža stručnu pomoć zainteresiranima;

7. predlaže i potiče poduzimanje drugih mjera i akcija u područjima
društvenih djelatnosti, u mjesnim zajednicama, humanitarnim i društvenim
organizacijama, udruženjima građana i drugim organiziranim.oblicima obavljanja
djelatnosti socijalne zaštite u cilju sprečavanja i suzbijanja socijalnih
problema;

8. pruža usluge i suraduje s građanima, mjesnim zajednicama, organima
državne uprave, organima i ustanovama u drugim područjima društvenih djelatnosti,
vjerskim zajednicama, humanitarnim i drugim društvenim organizacijama,
udruženjima građana i drugima koji mogu doprinijeti podmirivanju potreba
u području socijalne zaštite;

9. organizira i obavlja djelatnost savjetovališta za probleme braka
i obitelji, odgojne probleme maloljetnika. delinkvencije, skitnje. ovisnosti
o alkoholu i drugim sredstvima, probleme starijih i odraslih osoba, te
invalidnih i drugih osoba, ometenih u psihofizičkom ili fizičkom razvoju;

10. organizira rad u klubovima i drugim oblicima rada u cilju socijalne
rehabilitacije liječenih ovisnika o alkoholu i drugim sredstvima;

11. obavlja i poslove prihvatne stanice, disciplinskog centra za maloljetnike,
servisa za pružanje pomoći i njege u kući i druge poslove ukoliko na području
za koje je osnovan ne postoje specijalizirane ustanove socijalne zaštite
za obavljanje tih poslova;

12. obavlja poslove organa starateljstva utvrđene Zakonom o braku i
porodičnim odnosima i druge poslove organa starateljstva utvrđene zakonom;

13. u obavljanju poslova i nadležnosti organa starateljstva surađuje
s pravosudnim i drugim organima, građansko-pravnim osobama, mjesnim zajednicama
i građanima:

14. obavlja i druge poslove utvrđene zakonom, propisom ministra rada,
socijalne skrbi i obitelji ili odlukom direktora Fonda.

Članak 10.

Radi ostvarivanja svoje funkcije, a u svrhu obavljanja poslova utvrđenih
zakonom i odlukom ministra rada, socijalne skrbi i obitelji, u okviru ovlasti
organa starateljstva iz drugih javnih ovlasti te drugih poslova Fond ima
stručnu službu (u daljnjem tekstu: Stručna služba).

Članak 11.

Sredstva za rad Stručne službe osigurava Fond.

Članak 12.

Fond uz suglasnost ministra rada, socijalne skrbi i obitelji osniva
centar za područje jedne ili više općina kao i za područje općina u kojima
poslove iz djelokruga centra obavljaju općinski organi uprave nadležni
za poslove socijalne zaštite.

Odlukom o osnivanju utvrdit će se područje za koje se osniva centar,
ustrojstvo i način rada, naziv pod kojim će poslovati, sjedište i druga
pitanja značajna za rad centra.

Članak 13.

U okviru centra Fond može osnovati područne odjele ako se na taj način
osigurava efikasnije, kvalitetnije i racionalnije obavljanje poslova centra.
a osobito ako se time osigurava veća neposrednost u ostvarivanju prava
i podmirivanja potreba u socijalnoj zaštiti.

Članak 14.

Radom područnog odjela rukovodi voditelj. Voditelja područnog odjela
imenuje i razrješava direktor Fonda.

Članak 15.

Naziv centra glasi: Republika Hrvatska, Republički fond socijalne zaštite.
Podružnica s naznakom područja za koje je centar osnovan, Centar za socijalni
rad.

Sjedište centra je u mjestu sjedišta skupštine općine za područje koje
je osnovan.

Pečat centra je okruglog oblika u sredini kojeg se nalazi grb Republike
Hrvatske, a na obodu je ispisan naziv centra.

Članak 16.

Naziv centra koji u svom sastavu ima područne odjele glasi: Republike
Hrvatska, Republički fond socijalne zaštite, Podružnica s naznakom područja
za koje je centar osnovan, Centar za socijalni rad, Područni odjel s naznakom
područja za koje je područni odjel osnovan.

Područni odjel u svom poslovanju koristi pečat centra s odgovarajućom
numeričkom oznakom.

Članak 17.

Sistematizacija poslova i zadataka, broj i naziv radnih mjesta. poslovi
koji se na pojedinim radnim mjestima obavljaju te stručni uvjeti koje moraju
ispunjavati radnici za obavljanje poslova pojedinih radnih mjesta utvrđuju
se jedinstvenim općim aktom Fonda.

Akt iz stavka 1. ovoga članka donosi direktor Fonda uz suglasnost ministra
rada, socijalne skrbi i obitelji.

Članak 18.

Prava, obveze i odgovornosti iz radnog odnosa radnika Fonda ureduju
se općim aktima, u skladu sa zakonom, kolektivnim ugovorom i ovim pravilnikom.

Opće akte iz stavka 1. ovoga članka donose radnici Fonda uz prethodnu
suglasnost direktora Fonda.

III. DJELOKRUG, OVLASTI TE PRAVA, OBVEZE I ODGOVORNOSTI DIREKTORA
FONDA

Članak 19.

Direktor Fonda u okviru djelokruga i ovlasti utvrđenih zakonom i ovim
pravilnikom:

- zastupa i predstavlja Fond,

- organizira i rukovodi radom Fonda.

- ovlašćuje radnike Fonda za zastupanje Fonda,

- osigurava obavljanje poslova utvrđenih zakonom i propisom ministra
rada, socijalne skrbi i obitelji,

- donosi akte za donošenje kojih je ovlašten Fond,

- gospodari sredstvima Fonda i raspolaže tim sredstvima neograničeno
prema njihovoj namjeni, zaključuje ugovore s organizacijama socijalne zaštite
i drugim oblicima organiziranja obavljanja djelatnosti socijalne zaštite
kojima se osigurava pružanje usluga i drugi način zadovoljavanja pojedinih
potreba u socijalnoj zaštiti.

- osigurava zakonitost reda Fonda i namjensko korištenje sredstava kojima
Fond raspolaže,

- predlaže kandidate za imenovanje direktora centra i Zavoda za socijalni
rad iz članka 133. Zakona o socijalnoj zaštiti,

- donosi odluke o rasporedu radnika u Fondu, osim rasporeda radnika
unutar centra,

- obavlja i druge poslove od značaja za rad Fonda.

Članak 20.

Direktor Fonda odgovoran je za zakonitost rada Fonda za namjensko korištenje
sredistava Fonda.

Direktor Fonda u svrhu ostvarivanja odgovornosti iz stavka 1. ovoga
članka organizira unutrašnji nadzor i poduzima mjere potrebne za zaštitu
prava i interesa Fonda.

Članak 21.

Direktor Fonda istodobno rukovodi radom Stručne službe i brine se za
zakonitost u radu, efikasnost i ekonomičnost rada Stručne službe.

Direktor Fonda usmjerava i koordinira rad Stručne službe te osigurava
jedinstvo u njezinom radu.

Direktor Fonda je ovlašten izdavati upute i smjernice za rad Stručnoj
službi te izdavati naloge direktorima centra i voditeljima područnih odjela.

Članak 22.

Direktor Fonda imenuje i razrješava zamjenika i pomoćnike za pojedina
područja rada Fonda, uz suglasnost ministra rada, socijalne skrbi i obitelji.

IV. DJELOKRUG I OVLASTI, TE PRAVA, OBVEZE I ODGOVORNOSTI DIREKTORA CENTRA
I VODITELJA PODRUČNOG ODJELA

Članak 23.

Direktor centra u okviru djelokruga i ovlasti centra utvrđenih zakonom,
propisom ministra rada. socijalne skrbi i obitelji i ovim pravilnikom:

- zastupa centar,

- organizira i rukovodi radom centra.

- osigurava obavljanje poslova centra utvrđenih zakonom ili propisom
ministra rada, socijalne skrbi i obitelji,

- donosi rješenja u upravnim stvarima o kojima rješava centar.

- ovlašćuje stručne radnike centra za poduzimanje radnji u upravnom
postupku prije donošenja rješenja. odnosno za donošenje rješenja u smislu
članka 131. Zakona o socijalnoj zaštiti,

- nalogodavac je za korištenje sredstava po otvorenom akreditivu ili
računu za isplatu poštanskih uputnica (račun 533) odnosno odgovarajućem
podračunu Fonda,

- imenuje osobe koje će ga zamjenjivati u slučaju odsutnosti s rada,

- ima ovlasti, prava i obveze poslovodnog organa glede prijavljivanja
slobodnih radnih mjesta, izbora kandidata, zasnivanja i prestanka radnog
odnosa radnika centra, raspoređivanja radnika, odobravanja odmora i dopusta,
uvođenja prekovremenog rada, rasporeda radnog vremena, izdavanje radnih
i putnih naloga radnicima, pokretanja postupka i odlučivanja o disciplinskoj
i materijalnoj odgovornosti radnika centra, u skladu sa zakonom, propisom,
ovim pravilnikom, općim aktima i odlukama direktora Fonda.

- odgovara za zakonitost rada centra i za namjensko korištenje sredstava.

Članak 24.

Voditelj podružnog odjela u okviru djelokruga i ovlasti utvrđenih ovim
pravilnikom te odlukama direktora Fonda i direktora centra:

- organizira i rukovodi radom područnog odjela.

- imenuje osobu koja će ga zamjenjivati u slučaju odsutnosti s rada,

- donosi odluke o raspoređivanju radnika na radna mjesta unutar područnog
odjela,

- nalogodavac je za korištenje sredstava po otvorenom akreditivu ili
računu za isplatu poštanskih uplatnica (račun 533) odnosno odgovarajućem
podračunu Republičkog fonda,

- odgovara za zakonitost rada područnog odjela i namjensko korištenje
sredstava,

U područnim odjelima koji su ovlašteni za rješavanje u upravnim stvarima
donosi rješenja, a može ovlastiti drugog stručnog radnika područnog odjela
za poduzimanje radnji u postupku prije donošenja rješenja odnosno za donošenje
rješenja u smislu članka 131. Zakona o socijalnoj zaštiti.

Članak 25.

Radnici centra prava i obveze iz radnog odnosa ostvaruju u centru.

Centar je obvezan voditi propisanu evidenciju i dokumentaciju o prisutnosti
i odsutnosti radnika s rada,osobnu evidenciju, radne knjižice, dokumente
o zdravstvenom, mirovinskom i invalidskom osiguranju radnika i drugo.

V. FINANCIJSKO POSLOVANJE FONDA

Članak 26.

Fond donosi godišnji financijski plan.

Način korištenja i raspolaganja sredstvima Fonda utvrđuje se odlukom
o izvršenju financijskog plana, koju uz suglasnost ministra rada, socijalne
skrbi i obitelji donosi direktor Fonda.

Članak 27.

Ako Fond ne donese financijski plan do kraja godine, financiranje Fonda
vrši se privremeno, a najduže tri mjeseca, na osnovi privremenog financijskog
plana kojeg donosi direktor Fonda.

Članak 28.

Financijski plan Fonda može se tijekom godine mijenjati (rebalans financijskog
plana):

- ako se prihodi odnosno rashodi ne ostvaruju u planiranim iznosima

- ako to zahtijevaju odnosi utvrđeni općom bilancom Republike i

- ako zbog izvanrednih potreba u socijalnoj zaštiti nastane potreba
za drukčijim rasporedom sredstava.

Izmjene i dopune financijskog plana Fonda donose se na način i po postupku
propisanim za njegovo donošenje.

Članak 29.

Fond je dužan Ministarstvu rada, socijalrie skrbi i obitelji podnositi
izvješća o svojem poslovanju (o ostvarenim prihodima i utrošenim sredstvima
po namjenama).

Fond je obavezan podnositi izvješća iz stavka 1. ovog članka u skladu
s rokovima utvrđenim za podnošenje periodičnih obračuna i zaključnog računa
nadležnoj Službi društvenog knjigovodstva, kao i na poseban zahtjev ministra
rada, socijalne skrbi i obitelji.

Članak 30.

Nalogodavac za izvršenje financijskog plana Fonda je direktor Fonda.

Direktor Fonda. u okviru ovlasti iz stavka 1. ovoga članka, otvara akreditive
ili račune za isplatu poštanskih uputnica (račun 533) u korist Centara
odnosno općinskih organa uprave nadležnih za poslove socijalne zaštite
u općinama u kojima nisu osnovani centri, u svrhu isplate dospjelih obveza
po osnovi priznatih prava i oblika socijalne zaštite i drugih obveza, u
svezi s ostvarivanjem interesa u području socijalne zaštite, kao što su
novčane pomoći i naknade sa.slijedećim redom prvenstva:

1. stalna novčana pomoć,

2. naknada za zaštitu životnog standarda socijalno ugroženog stanovništva.

3. doplatak za pomoć i njegu, ·

4. novčana pomoć za opremu djeteta,

5. jednokratna novčana pomoć,

6. privremena novčana pomoć.

7. naknada hranitelju za smještaj korisnika socijalne zaštite u drugu
obitelj,

8. naknada za izvršenje mjere pojačane brige i nadzora.

9. novčana davanja po osnovi drugih prava i oblika socijalne zaštite,

10. pokriće materijalnih troškova u svezi s isplatama po ovom akreditivu
(poštanski troškovi, troškovi uredskog materijala i slični troškovi).

Fond neposredno raspolaže sredstvima namijenjenim:

1. isplatu sredstava za izvršenje programa rada centara i općinskih
organa uprave nadležnih za poslove socijalne zaštite.

2. isplatu cijena usluga organizacija socijalne zaštite kao naknadu
ili dio naknade za usluge pružene korisnicima socijalne zaštite smještenim
u te organizacije,

3. realizaciju programa investicija i investicijskog održavanja u centrima
i organizacijama socijalne zaštite i drugim oblicima organiziranja obavljanja
djelatnosti socijalne zaštite,

4. isplatu u svrhu izvršenja ostalih obveza utvrđenim zakonom i propisom
ministra rada, socijalne skrbi i obitelji, te ugovorima zaključenim u skladu
s financijskim planom Fonda.

Članak 31.

Fond je dužan voditi knjigovodstvene i druge evidencije o sredstvima
osiguranim za ostvarivanje prava i zadovoljavanja potreba i interesa u
području socijalne zaštite i o drugim sredstvima kojima Fond raspolaže.

Članak 32.

Fond je dužan pri korištenju sredstava pridržavati se redoslijeda isplata
utvrđenog u članku 29. ovoga pravilnika.

Članak 33.

Fond je dužan osigurati racionalno i efikasno korištenje sredstava kojima
raspolaže i u tu je svrhu dužan cijenama usluga i na drugi način poticati
restrukturiranje postojećiti kapaciteta u djelatnošti socijalne zaštite,
kao i objedinjavanje poslova nabave opreme, živežnih namirnica i potrošnog
materijala i organizirati i obavljati druge poslove u vezi s unapređivanjem
i proširenjem materijalne osnove rada djelatnosti socijalne.zaštite.

Fond je dužan poduzimati mjere za zaštitu sredstava i imovine kojom
raspolaže i za osiguranje prava (zabilježba potraživanja u zemljišnim knjigama,
postavljanje zahtjeva za naknadu štete odnosno za povrat sredstava isplaćenih
korisnicima socijalne zaštite i drugo).

VI. JAVNOST RADA FONDA

Članak 34.

Rad Fonda je javan, a javnost rada osigurava se:

- obavještavanjem korisnika socijalne zaštite putem sredstava javnog
priopćavanja i na drugi način o godi -šnjem programu zadovoljavanja pojedinih
potreba u socijalnoj zaštiti, o načinu zadovoljavanja tih potreba i o organizacijama
koje će ih pružanjem usluga i na drugi način zadovoljavati,

- objavom općih akata Fonda u "Narodnim novinama",

- obavještavanjem centara i organizacija socijalne zaštite i drugih
oblika organiziranja obavljanja djelatnosti socijalne zaštite putem sredstava
javnog priopćavanja i na drugi način o godišnjem programu zadovoljavarija
pojedinih potreba, o cijenama usluga, o rokovima i uvjetima za zaključivanje
ugovora o provođenju programa zadovoljavanja pojedinih potreba i o drugim
pitanjima.

- · podnošenjem izvješća Ministarstvu rada socijalne skrbi i obitelji
te drugim organima;

- organiziranjem i provođenjem rasprava o programu, cijenama usluga
i općim aktima i

- na drugi način.

VII. PRIJELAZNE I ZAVRŠNE ODREDBE

Članak 35.

Do donošenja općih akata iz članka 17. i 18. ovoga pravilnika, a najkasnije
u roku od šest mjeseci od dana stupanja na snagu ovoga pravilnika primjenjivat
će se odredbe općih akata centra ako nisu u suprotnosti za zakonom, propisom
ministra rada, socijalne skrbi i obitelji i ovim pravilnikom.

Članak 36.

Danom stupanja na snagu ovoga pravilnika prestaje važiti Pravilnik o
organizaciji i načinu rada Republičkog fonda socijalne zaštite ("Narodne
novine", br. 49/9o).

Članak 37.

Ovaj pravilnik stupa na snagu osmoga dana od dana objave u "Narodnim
novinama".

Klasa: 102-06/91-02/80

Urbroj : 524-01-01-91- 1

Zagreb, 13. studenoga 1991.

Ministar rada, socijalne skrbi i obitelji

**Bernardo Jurlina, v. r.**

Pravilnik, NN 59/1991-1578